১৬ জুন রাজৈর উপজেলার ১১ ইউনিয়নে নির্বাচন। প্রতীক বরাদ্দের পরে ইউপি নির্বাচনের প্রচার-প্রচারণা চলছে সকাল থেকে গভীর রাত পর্যন্ত। নির্বাচনে প্রতিদ্বন্দ্বী চেয়ারম্যান, সংরক্ষিত সদস্য ও সাধারণ সদস্য প্রার্থীরা প্রচার-প্রচারণার কাজে এখন দারুণ ব্যস্ত। প্রতিটি ইউনিয়নের গ্রাম-পাড়া-মহলxadায় নির্বাচনী আমেজ। নির্বাচনে প্রতিদ্বন্দ্বী প্রায় ৮৫ ভাগ প্রার্থীই আওয়ামী  লীগ সমর্থক। শান্তিপূর্ণ ভোটদানের জন্য পুলিশ প্রশাসন, নির্বাচন কমিশন এবং জেলা প্রশাসন সমন্বিতভাবে কাজ করে যাচ্ছে। ঝুঁকিপুর্ণ ভোটকেন্দ্রগুলো চিহ্নিত করে সম্ভাব্য প্রতিকারমূলক ব্যবস্থা গ্রহণ করা হয়েছে। নির্বাচনী নিয়ম ভঙ্গ করে গভীর রাত পর্যন্ত প্রচারকার্য চালিয়ে যাওয়ায় প্রায়শই প্রতিদ্বন্দ্বী প্রার্থীদের মধ্যে দ্বন্দ্ব লেগেই আছে । কখনো কখনো তা সংঘর্ষে রূপ নিচ্ছে।